ล้างทำความสะอาดต่างหูในน้ำร้อน ฆ่าเชื้อโรคด้วยไฮโดรเจนเปอร์ออกไซด์ ทำความสะอาดต่างหูที่ทำจากทอง เงิน หรืออัญมณีอย่างละเอียด
ล้างมือให้สะอาดก่อนเริ่มทำความสะอาดต่างหูเพื่อป้องกันการแพร่กระจายของเชื้อโรคในระหว่างการทำความสะอาด เปิดน้ำอุ่นไหลผ่านมือให้เปียกและฟอกสบู่ให้ทั่วมือทั้งสองข้างนานอย่างน้อย 20 วินาที จากนั้นล้างฟองออกให้หมดและเช็ดให้แห้งด้วยผ้าสะอาด อย่าลืมถูที่ซอกนิ้วและรอบข้อมือด้วยเช่นกัน การทำความสะอาดต่างหูด้วยน้ำร้อนเป็นวิธีที่สะดวกอย่างยิ่งหากคุณไม่สามารถหาผลิตภัณฑ์ทำความสะอาดได้และเพียงต้องการให้ต่างหูดูแวววาวขึ้นกว่าเดิมเล็กน้อย เทน้ำเปล่าประมาณ 2-3 ถ้วยลงในหม้อที่นำขึ้นตั้งเตาและเปิดไฟต้มจนกระทั่งน้ำเริ่มเดือด  คุณยังสามารถใช้วิธีต้มน้ำในไมโครเวฟโดยใช้แก้วมัคได้เช่นกัน เริ่มจากตั้งเวลาในการอุ่น 1 นาที 30 วินาที จากนั้นลองเช็คความร้อนของน้ำและตั้งเวลาอุ่นต่อหากน้ำยังไม่ร้อนพอ แม้ว่าการทำความสะอาดด้วยน้ำร้อนอาจไม่สามารถทำให้ต่างหูของคุณสะอาดได้เท่ากับการใช้น้ำยาทำความสะอาด แต่วิธีนี้ก็เป็นวิธีที่สะดวกหากคุณไม่สามารถหาผลิตภัณฑ์ทำความสะอาดได้ ยกน้ำที่ต้มจนร้อนแล้วออกจากเตาหรือไมโครเวฟและนำต่างหูลงแช่ในน้ำร้อนทิ้งไว้ประมาณ 20 วินาที  น้ำร้อนจะช่วยฆ่าเชื้อโรคและขจัดคราบสกปรกที่ติดอยู่บนพื้นผิวของต่างหู คุณสามารถทำความสะอาดต่างหูทุกประเภทด้วยน้ำร้อนได้อย่างปลอดภัย อย่างไรก็ตาม หากต้องการทำความสะอาดต่างหูที่ทำจากพลาสติก ควรรอสักพักให้น้ำเย็นลงก่อนนำต่างหูลงแช่ในน้ำ นำต่างหูขึ้นจากน้ำด้วยช้อนหรือใช้มือหยิบได้เลยหากน้ำไม่ร้อนจนเกินไป ใช้แปรงสีฟันเก่าขัดต่างหูเบาๆ เพื่อขจัดสิ่งสกปรกที่ยังคงเหลือตกค้างแล้วล้างให้สะอาดด้วยน้ำอุ่น ผึ่งต่างหูทิ้งไว้สักครู่หรือจนกระทั่งแห้งสนิทโดยอาจใช้ผ้าขนหนูเช็ดต่างหูเป็นครั้งคราวเพื่อซับน้ำให้แห้ง ลองจับดูว่าต่างหูของคุณแห้งสนิทและสามารถเก็บหรือนำไปใส่ได้แล้วหรือไม่ เพื่อป้องกันการแพร่กระจายของเชื้อแบคทีเรีย. เปิดน้ำอุ่นไหลผ่านมือให้เปียกและฟอกสบู่ให้ทั่วมือทั้งสองข้างนานอย่างน้อย 20 วินาทีโดยอย่าลืมถูที่ซอกนิ้วและรอบข้อมือ จากนั้นล้างฟองออกให้หมดและเช็ดให้แห้งด้วยผ้าสะอาด การล้างมืออย่างสะอาดหมดจดจะช่วยป้องกันไม่ให้ต่างหูสกปรกกว่าเดิมเมื่อสัมผัสในขณะทำความสะอาด ไฮโดรเจนเปอร์ออกไซด์สามารถฆ่าเชื้อแบคทีเรียได้อย่างมีประสิทธิภาพ ทั้งยังช่วยให้ต่างหูของคุณดูสะอาดเงางามดังเดิม ใช้สำลีกดที่ปากขวดและเอียงขวดเพื่อเทไฮโดรเจนเปอร์ออกไซด์ลงบนสำลีจนชุ่ม อย่าลืมเช็ดตามขอบและซอกเล็กซอกน้อยของต่างหู พยายามเช็ดทำความสะอาดต่างหูแต่ละข้างอย่างละเอียดและเทไฮโดรเจนเปอร์ออกไซด์ลงบนสำลีเพิ่มเติมเมื่อเริ่มแห้ง จากนั้นนำต่างหูจุ่มลงไปในน้ำเปล่าเพื่อล้างให้สะอาด การเช็ดด้วยสำลีอาจทำให้สำลีเกี่ยวถูกส่วนต่างๆ จนหลงเหลือเศษใยทิ้งไว้บนต่างหู ไม่ว่าคุณจะต้องการหลีกเลี่ยงปัญหาดังกล่าวหรือเพียงต้องการทำความสะอาดต่างหูอย่างทั่วถึงยิ่งขึ้น คุณสามารถใช้วิธีนำต่างหูแช่ในไฮโดนเจนเปอร์ออกไซด์บรรจุในถ้วยใบเล็กนานประมาณ 5-10 นาทีแล้วล้างออกให้สะอาดด้วยน้ำเปล่า เมื่อทำความสะอาดเสร็จเรียบร้อยแล้ว ให้คุณนำต่างหูวางบนผ้าสะอาดเพื่อผึ่งให้แห้ง ลองจับดูเป็นครั้งคราวเพื่อดูว่าต่างหูของคุณแห้งสนิทแล้วหรือไม่แล้วจึงเก็บให้เรียบร้อยหรือใส่เลยทันทีหากต้องการ ละลายน้ำยาล้างจาน 1 ช้อนชา (5 มล.) ในน้ำอุ่น 1 ถ้วยและนำต่างหูเพชรลงแช่ในน้ำประมาณ 3-4 นาที จากนั้นช้อนต่างหูขึ้นมาและขัดเบาๆ ด้วยแปรงสีฟันขนนุ่ม นำต่างหูลงแช่ในน้ำอีก 1-2 นาทีก่อนเปลี่ยนไปแช่ในน้ำเย็นเพื่อล้างน้ำยาล้างจานออกให้สะอาด ผึ่งให้แห้งบนผ้าสะอาด ใช้อลูมิเนียมฟอยล์วางรองถาดอบโดยหันด้านที่เป็นมันเงาขึ้นด้านบนแล้ววางต่างหูลงไป เติมน้ำอุ่นลงไปในถาดให้ท่วมต่างหูและโรยเบคกิ้งโซดาลงไปในน้ำจนเริ่มมีฟองเกิดขึ้นรอบๆ ต่างหู แช่ต่างหูทิ้งไว้ประมาณ 1 ชั่วโมงแล้วจึงล้างให้สะอาดด้วยน้ำเปล่าบรรจุในชามและผึ่งให้แห้งบนผ้าเนื้อนุ่ม  พยายามทำความสะอาดต่างหูเงินด้วยวิธีที่เหมาะสมเพื่อไม่ให้เงินสูญเสียความแวววาวและดูหมองหรือเก่าลงเมื่อต่างหูเริ่มสกปรก คุณสามารถล้างต่างหูเงินด้วยวิธีนี้ได้พร้อมกันหลายคู่ในครั้งเดียว ผสมน้ำยาล้างจานสูตรอ่อนโยนเล็กน้อยกับน้ำอุ่นเพื่อให้เจือจางลง นำผ้าเนื้อนุ่มจุ่มลงไปในน้ำและใช้เช็ดเบาๆ ให้ทั่วต่างหูไข่มุก จากนั้นตากให้แห้งบนผ้าขนหนูก่อนจัดเก็บให้เรียบร้อย  เนื่องจากไข่มุกมีความบอบบางและไวต่อสารเคมีเป็นพิเศษ คุณจึงควรหลีกเลี่ยงการใช้สารเคมีที่รุนแรงในการทำความสะอาดต่างหูไข่มุกของคุณ ใช้ผ้าเนื้อนุ่มเช็ดที่ไข่มุกทุกครั้งหลังใส่เพื่อให้ต่างหูของคุณดูสะอาดอยู่เสมอ สิ่งสกปรกมักติดอยู่ตามซอกของต่างหูอัญมณีเจียระไนซึ่งเช็ดทำความสะอาดได้ค่อนข้างยาก คุณจึงอาจใช้ไม้ขีดไฟที่เหลาจนแหลมหรือไม้จิ้มฟันค่อยๆ เขี่ยสิ่งสกปรกออกอย่างระมัดระวัง คุณสามารถใช้ผ้าหรือกระดาษทิชชูพันไม้จิ้มฟันไว้เพื่อให้ปลายมีความนุ่มมากขึ้น อย่างไรก็ตาม วิธีนี้อาจทำให้ไม้จิ้มฟันไม่สามารถเข้าถึงบริเวณที่แคบได้มากนัก
ล้างมือให้เรียบร้อย. ต้มน้ำให้ร้อนบนเตาหรือในไมโครเวฟ. แช่ต่างหูทิ้งไว้ในน้ำร้อนนาน 20 นาที. ใช้แปรงสีฟันขัดต่างหูให้สะอาด. วางต่างหูบนผ้าสะอาดเพื่อผึ่งให้แห้ง. ล้างมือให้สะอาด เทไฮโดรเจนเปอร์ออกไซด์ลงบนสำลี. ใช้สำลีเช็ดทำความสะอาดต่างหูให้ทั่ว. แช่ต่างหูในไฮโดรเจนเปอร์ออกไซด์เพื่อการทำความสะอาดอย่างทั่วถึงยิ่งขึ้น. ผึ่งทิ้งไว้สักครู่ให้แห้งสนิท. ทำความสะอาดเพชรด้วยน้ำยาล้างจานและน้ำอุ่นเพื่อป้องกันการเปลี่ยนสี. ล้างต่างหูเงินด้วยน้ำอุ่นและเบคกิ้งโซดา. ใช้น้ำยาล้างจานสูตรอ่อนโยนและน้ำเปล่าในการทำความสะอาดต่างหูไข่มุก. ขจัดสิ่งสกปรกบนอัญมณีเจียระไนด้วยไม้จิ้มฟัน.
https://www.wikihow.com/Clean-Earrings https://www.wikihow.com/Clean-Earrings https://www.wikihow.com/Clean-Earrings
Washing Earrings with Hot Water Sanitizing with Hydrogen Peroxide Deep-Cleaning Gold, Silver, and Stones